**E l ő t e r j e s z t é s**

**Révfülöp Nagyközség Önkormányzata Polgármestere döntéséhez.**

**Tárgy: Révfülöp Napfény strand turisztikai vonzerejének növelése, tájékoztató eszközök**

**beszerzésére érkezett ajánlatok elbírálása**

**Előkészítette:** Szakál Norbert műszaki ügyintéző

Jogszabállyal nem ellentétes

Dr. Szabó Tímea

jegyző

Révfülöp Nagyközség Önkormányzata a Kisfaludy Strandfejlesztési Konstrukció IV. ütem megnevezésű pályázaton „Révfülöp Napfény strand turisztikai vonzerejének növelése” címen

30. 000.000,- Ft összegben vissza nem térítendő támogatást nyert.

Projekt azonosító\_ STR4-0073

A projekt megvalósításának – tervezett- kezdete: 2021. 02. 01.

A projekt fizikai megvalósításának dátuma: 2021. 05. 31.

Révfülöp Nagyközség Önkormányzata a pályázattal összefüggésben az egységes arculatú információs és irányító táblák beszerzése, létesítése tárgyában kivitelezői árajánlatok kért be az alábbi vállalkozóktól, akik a megadott (2012. március 12. 12 óra) határidőre benyújtották ajánlataikat.

**Egységes arculatú információs és irányító táblák beszerzése, létesítése:**

1. Színvonal BDC Kft /8200 Veszprém, Házgyári út 7./

nettó: 1.500.000 Ft + Áfa

1. Mágus Facenter Kft /8200 Veszprém, Szövetkezet u. 3./

nettó: 2.030.500 Ft + Áfa

1. Nagy Kft /8200 Veszprém, Budapesti út 51./

nettó: 2.184.500 Ft + Áfa

A borítékok bontására 2021. március 16-án 12:00 kor került sor Müller Márton önkormányzati munkatárs és Szakál Norbert műszaki ügyintéző részvételével.

A borítékbontást követő kiértékelés alapján megállapítható, hogy azonos műszaki tartalom mellett a Színvonal BDC Kft által adott nettó: 1.500.000 Ft + Áfa tekinthető a legolcsóbb ajánlatnak.

Magyarország Kormánya a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I. 29.) Korm. rendeletben az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus-világjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki. A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján veszélyhelyzetben a települési önkormányzat képviselő-testületének a feladat- és hatáskörét a polgármester gyakorolja.

A projekt megvalósításának tervezett kezdete, valamint a befejezési határidő alapján, továbbá annak érdekében is, hogy a fejlesztés a strandszezon kezdetére megtörténjen, szükséges a polgármesteri döntés meghozatala.

**Határozati javaslat**

**RÉVFÜLÖP NAGYKÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**/2021. (III. ) HATÁROZATA**

**Révfülöp Napfény strand turisztikai vonzerejének növelése projektben tájékoztató eszközök beszerzésére érkezett ajánlatok elbírálásáról**

Révfülöp Nagyközség Önkormányzata Képviselő-testületének – a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti – hatáskörében eljáró Révfülöp Nagyközség Önkormányzata Polgármestere a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I. 29.) Korm. rendelettel kihirdetett veszélyhelyzetben a következő döntést hozom:

Révfülöp Nagyközség Önkormányzata által a Kisfaludy Strandfejlesztési Konstrukció IV. ütem megnevezésű pályázaton „Révfülöp Napfény strand turisztikai vonzerejének növelése” címen (projekt azonosító\_ STR4-0073) elnyert 30.000.000,- Ft vissza nem térítendő támogatás terhére megvalósítani tervezett projektben az egységes arculatú információs és irányító táblák beszerzése, létesítése tárgyában elfogadom a Színvonal BDC Kft /8200 Veszprém, Házgyári út 7./ nettó: 1.500.000 Ft + Áfa összegű ajánlatát.

A munkálatokhoz szükséges szerződés megkötéséről, valamint a megvalósításukhoz szükséges további intézkedések megtételéről gondoskodom.

Révfülöp, 2021. március 18.

Kondor Géza

polgármester